User:Talis.tobreluts

Raimo Tann (sündinud Läänemaal 22. mail 1954) on Viimsi ettevõtja, külavanem ja vallavolikogu liige.

Viimsisse kolis ta 1960. aastal ja käis kohalikus koolis. S. M. Kirovi nimelises näidiskalurikolhoosis elektriku ja sidetehnikuna. Rajas 2004. aastal oma ettevõtte, mis tegeleb side-, elektri-, valve- ja arvutitöödega. Raimo Tann on abielus ja üles kasvatanud neli last. Tal on kaheksa lapselast.

Viimsi vallavolikogusse valiti Raimo Tann esmakordselt 2005. aastal, kui ta kandideeris Viimsi Ettevõtjate Liidu valimisliidus ja kogus 72 häält. Kokku sai tema valimisliit 969 häält, jäädes sellega 3. kohale. Järgmistel, 2009. aastal toimunud valimistel kandideeris ta samuti Viimsi Ettevõtjate Liidu nimekirjas ja kogus 134 häält. Erinevalt varasematest valimistest kandideeris Raimo Tann sel korral Sotsiaaldemokraatliku Erakonna nimekirjas, kogudes Urve Palo järel 131 häält, mis andis talle nimekirjas 2. koha. Sotsiaaldemokraatliku Erakonna liikmeks astus ta 7. novembril 2013. aastal. Raimo Tann teatas 3. augustil 2017, et kandideerib Sotsiaaldemokraatliku Erakonna nimekirjas.

Alates 9. juunist 2009 on ta Lubja külavanem. Tema südameasjaks on muuta Lubja klindiastang (tuntud ka kui Lubjamägi ) turismimagnetiks. Raimo Tanni eestvedamisel on Viimsisse rajatud kelgu- ja suusamägi

Hetkel on realiseerumas tema lapsepõlveunistus 1970.ndatest, kui ta unistas otseteest Lubja külast Haabneeme keskusesse - Viimsisse ehitatakse kõrgeima kõrguste vahega trepp Eestis, mis hakkab ühendama klindiastangul asuvaid Lubja ja Pärnamäe külasid Haabneeme keskusega, vähendades seega elanike jalavaeva kahelt kilomeetrilt poole kilomeetrini.

Külaaktivistina aitab ta realiseerida kohalike noorte ideed rajada Viimsisse disc-golfi park.